**Patriark og katolikos Merkorios av Etiopia** (borgerlig navn *Abba Ze Libanos*; født i Farta, Etiopia 1938 - død 3. mars 2022) var den fjerde patriark av Etiopia og den 60. *itsjege av St. Tekle Haimanots stol*.

Karriere
--------

Abba Ze-Libanos ble salvet til biskop av patriarken Abuna Takla Haymanot i 1976 over sin hjemmeprovins Begemder (den gangen kjent som Gondar-provinsen). Han tok da navnet Merkorios.

Merkorios ble 1988 innsatt som patriark av Etiopia og overhode for den etiopisk-ortodokse kirke av Derg-juntaen etter patriark Tekle Haimanots død. Den etiopisk-ortodokse synoden godtok den nye patriarken, men han ble ikke anerkjent av de andre orientalsk-ortodokse kirkene. Grunnen til at spesielt den koptisk-ortodokse paven av Alexandria og patriarken av hele Afrika anså Merkorios som ikke-kanonisk, var at juntaen fremdeles ikke hadde offentliggjort patriark Tewophilos' skjebne. Selv om det senere viste seg at Tewophilos hadde blitt skutt i 1977, anså de andre kirkene Tewophilos som den rettmessige patriarken av Etiopia, siden han ikke var erklært død og ikke hadde fått noen begravelse.

Etter Derg-regimets fall abdiserte Merkorios i august 1991 og forlot landet. Etter hans avgang og etter at Tewophilos' levninger var blitt frigitt og begravd, ble Merkorios etterfulgt av Paulos som patriark av Etiopia. I sitt eksil i Kenya hevdet Merkorios imidlertid å ha blitt tvunget til å abdisere, og erklærte derfor sin tidligere abdikasjonen for ugyldig. I 1997 flyttet han til USA. En del av de etiopisk-ortodokse diaspora-meninghetene der antok Merkorios som kirkens rettmessige patriark. I 2007 salvet han 13 biskoper, og dannet dermed en separat etiopisk-ortodoks eksil-synode i USA.

Gjeninnsettelse
---------------

Oppmuntret av Etiopias nyvalgte statsminister Abiy Ahmed, førte forhandlinger mellom de to synodene til enighet 27. juli 2018. Avtalen ble at Abune Merkorios skule gjeninnsettes som patriark ved siden av Abune Mathias. Mathias skulle fortsette sine administrative oppgaver. De to synodene skulle forenes, og all gjensdig ekskommunikasjon skulle oppheves.

1. august 2018 kom Abune Merkorios tilbake til Etiopia for først gang på 27 år, i fly sammen med Abiy Ahmed.

Referanser
----------

1. ↑   «Fourth Patriarch of Ethiopia Abune Merkorios reportedly passed away»[Hentet fra Wikidata]
2. ↑
3. ↑  Jürg Haustein og Terje Østebø (november 2011). «EPRDF's Revolutionary Democracy and Religious Plurality: Islam and Christianity in post-Derg Ethiopia» (pdf). *Journal of Eastern African Studies*. 5 **(engelsk)**. s. 755–772. doi:10.1080/17531055.2011.642539.
4. ↑  Dickinson, Augustine (31. juli 2018). «Decades-Old Schism in the Ethiopian Church Mended». *Ethiopicist Blog* **(engelsk)**. Arkivert fra originalen 7. mai 2021. Besøkt 19. april 2021.
5. ↑  Kibriye, Solomon (27. juli 2018). «Ethiopian Orthodox Unity Declaration Document in English». *Orthodoxy Cognate Page*. Arkivert fra originalen 4. oktober 2021. Besøkt 19. april 2021.
6. ↑  «Ethiopie: retour du patriarche orthodoxe Abune Merkorios après 27 ans d'exil» **(fransk)**. rfi.fr. 2. august 2018.

|  |  |  |
| --- | --- | --- |
| Forgjenger:**Tekle Haimanot** | **Patriark og katolikos av Etiopia**(1988–1992) | Etterfølger:**Paulos** |